Moskvaga ilk marta Muhammad (s.a.v.) payg‘ambar soch tolalari olib kelinadi

Rossiya poytaxti Moskva shahriga ilk marta Muhammad (s.a.v.) payg‘ambarning soch tolalari Dog‘istondan olib kelinadi, deb xabar bermoqda “TASS”.

Muhammad (s.a.v.) payg‘ambarning soch tolalari Maxachqaladan Moskvaga maxsus reys bilan Moskva Musulmonlari diniy idorasi rahbari, muftiy Ildar Alyautdinov hamrohligida olib kelinadi.
Qayd etilishicha, Muhammad (s.a.v.) payg‘ambarning soch tolalari Moskvaga 25-yanvar tunda Crocus City Hall konsert zalida o‘tkaziladigan “Mavlid an-nabi” (Payg‘ambar (a.s.) tug‘ilgan kunlari) bayram tadbiri uchun olib kelinmoqda.